News Update: เศรษฐกิจโลกปั่นป่วน IMF เตรียมหั่น GDP โลกครั้งใหญ่ จากความเสี่ยงรอบด้านที่เพิ่มขึ้น - FINNOMENA
IMF เตรียมหั่น GDP โลกทั้งปีลง ‘อย่างมาก’ อีกครั้งในการรายงานเดือนนี้ จากความเสี่ยงรอบด้านที่เพิ่มขึ้น
18 ก.ค. 2565

IMF เตรียมหั่น GDP โลกทั้งปีลง ‘อย่างมาก’ อีกครั้งในการรายงานเดือนนี้ จากความเสี่ยงรอบด้านที่เพิ่มขึ้น
Ceyla Pazarbasioglu ผู้อำนวยการฝ่ายกลยุทธ์ของ IMF เผยว่า ราคาอาหารและพลังงานที่แพงขึ้น กระแสเงินทุนที่ไหลออกจากประเทศเศรษฐกิจเกิดใหม่ การแพร่ระบาดที่ยังคงดำเนินต่อไป รวมถึงการชะลอตัวในเศรษฐกิจจีน โดยวิกฤติที่เกิดขึ้นติดๆ กันอย่างต่อเนื่องกำลังสร้างความท้าทายต่อเศรษฐกิจโลก
ก่อนหน้านี้ในเดือน เม.ย. IMF ได้ปรับลดแนวโน้มการขยายตัวทั่วโลกเหลือ 3.6% จาก 4.4% ซึ่งเป็นก่อนที่จะเกิดสงครามในยูเครน โดยในการรายงานครั้งหน้าที่จะเผยแพร่ในเดือนนี้ IMF เตรียมลดตัวเลขคาดการณ์ GDP โลกในปีนี้ลงอีกมาก
Ceyla Pazarbasioglu กล่าวหลังจากเข้าร่วมประชุมรัฐมนตรีคลังของกลุ่มประเทศ G20 ในอินโดนีเซีย โดยเน้นย้ำถึงความลำบากในการร่วมกันตอบสนองของทั่วโลกต่อเงินเฟ้อที่พุ่งสูงขึ้นและความกังวลว่าเศรษฐกิจจะถดถอย
ตอนนี้ธนาคารกลางทั่วโลกกำลังเผชิญกับการตัดสินใจที่ยากลำบากในการตอบสนองต่อการเพิ่มขึ้นของราคาที่เกิดจากปัญหาด้านซัพพลาย
Hyun Song Shin หัวหน้าฝ่ายวิจัยของธนาคารเพื่อการชำระบัญชีระหว่างประเทศ กล่าวว่า โอกาสที่จะเกิด Soft Landing หรือการใช้นโยบายการเงินโดยส่งผลกระทบต่อเศรษฐกิจน้อยที่สุดนั้นน้อยลงเรื่อยๆ โดยยังเป็นไปได้แต่ไม่ง่ายอย่างที่คิดแน่นอน โดยเขามองว่า ธนาคารกลางต้องใช้นโยบายการเงินอย่างรวดเร็ว เด็ดขาด และตอบสนองต่อภาวะเงินเฟ้ออย่างตรงไปตรงมาเพื่อเอื้อต่อการเกิด Soft Landing
อ้างอิง: https://www.bloomberg.com/news/articles/2022-07-17/imf-to-cut-global-growth-outlook-substantially-at-next-review?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
IMF
News Update
เศรษฐกิจโลก
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA